Tabadut-is: d yiwen n ṣṣenf n yibeɛɛac yettaffgen ikeccmen di tewsit n tizit, tettak anzi ɣer yizi, d acu kan, taggent meqqret ɣef yizi anda tettaweḍ alama d krad n yisuntimen (3 cm), tafekka-s tebḍa ɣef krad am nettat am yak ibeɛɛac, maca d yiwet n tewsit n tizit yettidiren s yidammen n yiɣersiwen aladɣa zwayel d wuccanen, tesɛa tissegnit deg yimi-s tessedday-itt deg uglim n uɣarsiw akken ad ssum idammen-is, syen akki teggar timellalin deg ulim n yizgaren, tettumɣur alma tuɣal d iwedweden syen ad d-aɣlin, d tizit yettilin di taggara n tefsut alama yekfa unebdu, d tizit yesṭukayen izgaren d zwalel, dagi yiwi-d fel-as DALLET Jean-Marie deg umawal-is: Lwaqt n uzɣal, lmal i ttaqqest-it taggent di lexla, ireggel s axxam,1 deg waya nettaf di teẓgi n Rric taggent-a aladɣa anda kessen yizgaren d zwayel, acku imezdaɣ is-d-yezzin i teẓgi n Rric kessen merra di tezgi.